[{"text_idx": "#000004", "text": "1. Cymerwch saib o\u2019r socials.\nMae\u2019r cyfryngau cymdeithasol yn gre\u0302t ar gyfer cadw mewn cysylltiad gyda ffrindiau a busnesu i mewn i fywydau selebs, ond mae\u2019n hawdd iawn i\u2019r wybodaeth fynd yn ormod. Pan fyddwch chi\u2019n teimlo\u2019ch hun yn cymharu eich bywyd chi gyda dieithryn, rhowch y ffo\u0302n i gadw!\nFel soniodd Elin yn ei herthygl fuddugol yng nghystadleuaeth \u201cFi yw Fi\u201d efallai fod y dylanwadwyr yn cymharu eu bywydau nhw i eraill hefyd!\nWrth siarad am broblem, mae\u2019r broblem yn cael ei hanneru ac mae siarad yn helpu pawb yn y grw\u0302p! Pan fyddwn ni\u2019n siarad am bwnc, rydym yn normaleiddio\u2019r pwnc ac yn fwy cyffyrddus yn ei godi eto os fydd rhywbeth yn ein poeni. Yn ogystal a\u0302 hynny, wrth siarad rydym yn dod i sylweddoli nad ydyn ni ar ein pen ein hunain yn ein tosturi ac weithiau mae hynny\u2019n gwneud byd o wahaniaeth!\nOs bydd rhywbeth yn teimlo\u2019n ormod i chi allu trafod gyda ffrindiau, ceisiwch siarad gydag unigolyn hy\u0302n y byddwch chi\u2019n ymddiried ynddyn nhw."}, {"text_idx": "#000005", "text": "3. Mae bywyd ar lein yn fywyd ffug.\nFel dywedodd Mirain yn ei fideo, dim bywyd go iawn ydi\u2019r bywydau y byddwn ni\u2019n eu gweld ar y cyfryngau cymdeithasol.\nMeddyliwch, mae 24 awr mewn diwrnod ac weithiau dim ond un llun neu eiliadau sydyn y byddwn ni\u2019n postio. Mae bywydau pob un ohonom ni\u2019n llawn adegau da a drwg a fydd bywyd go iawn byth yn cyfateb i\u2019r bywydau sydd wedi eu curadu ar-lein.\n4. Defnyddiwch y botwm \u2018unfollow\u2019!\nPan fyddwch chi\u2019n dod wyneb yn wyneb gyda chynnwys nad ydach chi\u2019n dymuno ei weld, mae\u2019n gallu bod yn brofiad anodd. Os oes cyfrif sy\u2019n peri gofid i chi neu sydd jest yn gwneud i chi deimlo\u2019n wael, cofiwch fod pwyso\u2019r botwm \u2018unfollow\u2019 yn gallu gwneud byd o les i chi."}, {"text_idx": "#000006", "text": "Oes gennych chi tips ar gyfer gwarchod dy hun ar-lein? Rhowch wybod i ni!\nAm fwy o wybodaeth a chefnogaeth, ewch draw i wefan Meddwl: "}]